                                                                                        Consiliului de administrație al ANRE


Notă de fundamentare
la proiectul Hotărârii cu privire la avizarea Procedurii privind tranzacționarea pe Piața Organizată a Contractelor Bilaterale (POCB), Contractului cadru de participare la POCB și Contractului cadru de Vânzare – Cumpărare a energiei electrice pe POCB


        Operatorul pieței energiei electrice (în continuare – OPEE) reprezintă o entitate centrală în activitatea piețelor organizate de energie electrică, fiind responsabil de organizarea şi gestionarea pieţei zilei următoare (în continuare – PZU) şi a pieţei intrazilnice (în continuare – PI). 
Concomitent, în conformitate cu art. 87 alin. (4) din Legea 164/2025 în conformitate cu Regulile pieţei energiei electrice, operatorul pieţei energiei electrice poate înfiinţa în mod transparent şi nediscriminatoriu o platformă de tranzacţionare pentru contracte bilaterale de energie electrică. Tranzacţiile de vânzare-cumpărare a energiei electrice pe platforma de tranzacţionare pentru contracte bilaterale de energie electrică se desfășoară în mod transparent, public şi nediscriminatoriu.
În acest sens, în cadrul ultimei modificări a  Regulilor pieței energiei electrice (în continuare – RPEE) aprobate prin Hotărârea Consiliului de administrație al ANRE nr. 283/2020 a fost instituită Piața organizată a contractelor bilaterale (în continuare – POCB), Titlul II al RPEE aferent contractelor bilaterale fiind completat cu prevederi generale care guvernează tranzacționarea în cadrul POCB. 
Astfel, POCB urmează să constituie o platformă de tranzacționare a energiei electrice cu perioade de livrare mai mari de 1 lună calendaristică, prețul final de vânzare-cumpărare a energiei tranzacționate fiind stabilit în baza unor principii concurențiale de piață în funcție de ofertele inițiatoare/coinițiatoare precum și a celor de răspuns, având la bază intersecția curbelor formate de ofertele participanților la procedura de tranzacționare. 
POCB va complementa platformele actuale de tranzacționare pe termen scurt PZU și PI, oferind astfel participanților naționali un instrument suplimentar pe un termen mai mare, necesar pentru realizarea „hedging”-ului și respectiv unul care va contribui la creșterea gradului de asigurare a riscurilor față de volatilitatea prețurilor în cadrul pieței angro de energie electrică.  
Subsecvent în conformitate cu prevederile pct. 20 din RPEE –  OPEE, operatorul sistemului de transport, operatorul sistemului de distribuție elaborează proceduri proprii pe care le supun consultării publice şi avizării de către Agenție.
Procedurile operaționale sunt elaborate de OPEM ca proceduri proprii în conformitate cu prevederile RPEE, reprezentând o detaliere procedurală a principiilor generale deja existente în cadrul normativ secundar. 
Astfel, în conformitate cu Hotărârea Consiliului de administrație al ANRE nr. 383/2026 de modificare a RPEE, OPEM a elaborat, consultat public și prezentat Agenției spre avizare, următoarele proceduri operaționale aferente POCB: 
1. Procedura privind tranzacționarea pe piața organizată a contractelor bilaterale – care precizează principiile de funcționare a POCB, transmiterea ofertelor, modul de organizare a licitațiilor, de stabilire a tranzacțiilor și publicare a informațiilor; 
2. Contractul cadru de participare la piața organizată a contractelor bilaterale care are ca obiect prestarea de către OPEM a serviciilor de organizare, operare şi administrare a Pieței Organizate a Contractelor Bilaterale și respectiv participarea Participantului înregistrat la POCB la sesiuni de licitații
3. Contractul cadru de vânzare-cumpărare a energiei electrice pe piața organizată a contractelor bilaterale – care reprezintă confirmarea și angajarea în vânzarea-cumpărarea energiei electrice conform rezultatelor licitațiilor organizate în cadrul POCB.
De menționat că în conformitate cu cerințele RPEE, OPEM a consultat public proiectele procedurilor respective, în acest sens propunerile și obiecțiile recepționate au fost reflectate în tabelele de sinteză plasate pe pagina web oficială a OPEM[footnoteRef:1]. În rezultatul consultărilor publice OPEM a ajustat proiectele consultate inițial, în adresa Agenției fiind transmite spre avizare proiectele finale, în care OPEM a inclus propunerile recepționate de la părțile interesate, care au fost acceptate de operatorul de piață. [1:  https://www.opem.md/anunturi-stiri/stiri ] 

În rezultatul examinării procedurilor POCB prezentate de OPEM, precum și a examinării tabelelor de sinteză, Agenția a ajustat proiectele procedurilor operaționale prezentate, atât redacțional cât și procedural, urmărind stabilirea unui cadrul funcțional și echitabil în raport cu toți participanții la piața angro de energie electrică. 
Astfel, considerând ajutările realizate de Departamentul energie electrică și regenerabilă se propune Consiliului de administrație al ANRE de a aviza procedurile operaționale aferente POCB, în redacția anexată la proiectul de Hotărârii al Consiliului de administrație respectiv. 

